《榴花照眼明》
宋代·林希逸

惜花愁满眼，倚杖庆新晴。绿幄连天暗，红榴照我明。

蹙巾迎日吐，剪锦亚风轻。一见眵昏失，多疑醉缬生。

撚须诗欲就，觌面兴偏清。却笑酡酡后，看朱碧已成。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。